Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 18/1995. (VI. 6.) IKM rendelethez]
Paragraph Index: 191

5. A szakmai vizsga értékelése A vizsgázó az egyes vizsgarészeken elért teljesítménye alapján — szakmai elméletből és — szakmai gyakorlatból (szakdolgozat) kap osztályzatot. A szakmai elméleti vizsga értékelése: — Az írásbeli vizsgát az előre meghatározott és a feladatlapon megadott pontozásos értékelés alapján 1—5-ig terjedő érdemjeggyel kell értékelni. — A szóbeli vizsgát tantárgyanként 1—5-ig terjedő érdemjeggyel kell értékelni. — A szakmai elméleti vizsga eredményét az írásbeli és szóbeli vizsgaeredmények alapján kell meghatározni, az alábbiak szerint: = az írásbeli érdemjegy és a szóbeli vizsgarész (tantárgyak) érdemjegyeinek átlaga a kerekítés szabályainak figyelembevételével, = eredménytelennek kell tekinteni az elméleti vizsgát, ha a jelölt az írásbeli vizsgájára vagy a szóbeli vizsga tárgyainak bármelyikére elégtelen érdemjegyet kapott. A szakmai gyakorlati vizsga értékelése: — A szakmai gyakorlati vizsga értékelése a fentiek szerint a szakdolgozat alapján történik. A szakdolgozatot külső (független gyakorlati) szakember és az oktatásért felelős oktatási egység is elbírálja. A javasolt, 1—5-ig terjedő osztályzatok és a szakdolgozat bemutatásának 1—5-ig terjedő érdemjegye alapján kerül megállapításra a szakmai gyakorlati vizsga végleges érdemjegye. 2000/90. szám A szakmai vizsga értékelése: — A szakmai vizsga eredményes annak a jelöltnek, aki a szakmai elméleti vizsga, valamint a szakmai gyakorlati vizsga (szakdolgozat) követelményeit teljesítette. Sikertelen a szakmai vizsga a jelölt számára akkor, ha az írásbeli vizsgájára, vagy a szóbeli vizsga bármelyik tantárgyára, vagy a gyakorlati vizsgájára (szakdolgozatra és annak bemutatására) elégtelen osztályzatot kapott. — Az írásbeli és a szóbeli eredmények, valamint a sikertelen szakdolgozat javítása, bemutatása és védése a sikertelen vizsgát követő első vizsgaidőszakban kísérelhető meg. * * * Műszaki informatikai mérnökasszisztens szakképesítés szakmai és vizsgakövetelményei I. A szakképesítés Országos Képzési Jegyzékben szereplő adatai

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes